থাম্ব|250x250পিক্সেল| প্রিতিক্ষা কাশী ওদুকাঠুর মুট হলে, বেঙ্গালুরু, ২০১৩ তে পারফর্ম করছেন [সৌজন্যে: অঞ্জলি রেড্ডি জে   প্রতীক্ষা কাশি, ভারতীয় কুচিপুড়ি নৃত্যশিল্পী, যে নৃত্য ভারতের অন্ধ্রপ্রদেশের শাস্ত্রীয় নৃত্যের একটি ধরন। তিনি ড. গুব্বি বীরনার  বগশধর। তিনি পাঁচ বছর বয়সে নাচ শুরু করেছিলেন। তখন থেকেই তিনি তাঁর মা তথা গুরু শ্রীমতী বৈজয়ন্তী কাশির নির্দেশে কুচিপুড়ি নৃত্যে প্রশিক্ষণ পেয়েছেন।  তাঁর মা একজন নামকরা কুচিপুড়ি নৃত্যশিল্পী, একজন খ্যাতিমান নৃত্য পরিবেশক ও কোরিওগ্রাফার এবং সম্ভাবী স্কুল অফ ডান্সের শৈল্পিক পরিচালক।  বৈজয়ন্তী কাশি কর্ণাটক সংগীত নৃত্য একাডেমির বর্তমান সভাপতি।   কাশী একজন কম্পিউটার সায়েন্স ইঞ্জিনিয়ার।  নাচের প্রতি তাঁর অনুরাগ নাচকে ছাড়িয়ে তার মধ্যে অভিনয়, শেখানো, আয়োজনের মধ্যে ছড়িয়ে পড়েছে। নাট্টুভঙ্গম, যা ধ্রুপদী ভারতীয় নাচে আবৃত্তি পরিচালনার শিল্প এবং লয়  বা তালের বোধকে ফুটিয়ে তোলে, যেটি ভারতীয় শাস্ত্রীয় নৃত্যের অত্যন্ত গুরুত্বপূর্ণ দিক, তিনি তার প্রতিও অত্যন্ত অনুরাগী। কুচিপুড়ি নৃত্যকে ছড়িয়ে দেওয়ার প্রবল আগ্রহে এবং যুবসম্প্রদায়কে এর দিকে উদ্বুদ্ধ করার জন্য তিনি ব্যাঙ্গালোরের উচ্চাভিলাষী নৃত্যশিল্পীদের প্রশিক্ষণ দেন।  'নোইয়োরস্টার'কে দেওয়া এক সাক্ষাৎকারে, প্রতীক্ষা কাশির উদ্ধৃতি দিয়ে বলা হয়েছিল যে, প্রযুক্তি কীভাবে এই শিল্পকে উপকৃত করেছে - "একরকমভাবে আমার প্রযুক্তিগত দিকটি এখনও খুব প্রাসঙ্গিক এবং নৃত্যশিল্পী হিসাবে আমার জীবনে দীর্ঘ পথ এসেছে। আমি মনে করি প্রযুক্তিগতভাবে বুদ্ধিমান হওয়া এবং প্রযুক্তির যে সম্ভাবনা রয়েছে তা কাজে লাগানো খুব গুরুত্বপূর্ণ; সংগীত, আলোকসজ্জা, মাধ্যম এবং আরও কিছুর ক্ষেত্রে প্রদর্শনের মান বাড়ানোর জন্য, এটি আরও ব্যাপকভাবে পৌঁছাতে, শিখতে বা এমনকি ধারণাগুলি বাস্তবায়ন করতে পারে। ভারতে প্রযুক্তি বিপ্লব সর্বদা শিল্পের পক্ষে হয়েছে! " ।   জীবন এবং কর্মজীবন  প্রতীক্ষা কাশির জন্ম ভারতের কর্ণাটকের বেঙ্গালুরুতে একটি শৈল্পিক পরিবারে। তাঁর মা বৈজয়ন্তী কাশির, কুচিপুড়ি নৃত্যশিল্পী  এবং বাবা বিজয় কাশি একজন টেলিভিশন এবং থিয়েটার শিল্পী।  ছোটবেলায় বলা হয় যে, কাশী মাত্র তিন বছর বয়সে মহাভারত থেকে পুরো নৃত্য নাটক অম্বে গেয়েছিলেন এবং নাচ করেছিলেন। প্রকৃতপক্ষে, পাঁচ বছর বয়সে তাঁর মঞ্চের অভিষেক ঘটেছিল, তিনি মঞ্চে ছুটে এসে সম্ভাবী স্কুল অফ ডান্সের বরিষ্ঠ নৃত্যশিল্পীদের সাথে তাল মিলিয়ে নাচ শুরু করেছিলেন। তাঁর মা তখন রমনা মহর্ষি ইনস্টিটিউটে নৃত্য প্রদর্শন করছিলেন।  তারপর থেকে তিনি তাঁর মা ও গুরু শ্রীমতি বৈজয়ন্তী কাশির নির্দেশে কুচিপুড়িতে প্রশিক্ষণ নিতে থাকেন। তেরো বছর বয়সে তিনি কুচিপুড়ি নৃত্য পরীক্ষায় রাজ্যে শীর্ষস্থান অর্জন করেন।  প্রতীক্ষা কাশি তাঁর পড়াশোনাতেও ভাল ফল করেছিলেন। তিনি তাঁর ইঞ্জিনিয়ারিং কলেজে কম্পিউটার সায়েন্সে শীর্ষ স্থান অর্জনের জন্য স্বর্ণপদক পেয়েছিলেন।   প্রতীক্ষা কাশি ২০ ফেব্রুয়ারি ২০০৯ সালে রঙ্গপূজা করেছিলেন এবং তার পর থেকে তিনি "উঠতি তারকা" হিসাবে স্বীকৃত।   থাম্ব|333x333পিক্সেল| ২০১২ সালে প্রতীক্ষা কাশি ও তাঁর মা গুরু বৈজয়ন্তী কাশি একসাথে "নবরস" পরিবেশন করছেন। [সৌজন্যে: অঞ্জলি রেড্ডি জে]    প্রধান সাফল্য    আইসিসিআর সাহায্যপুষ্ট কুচিপুড়ি নৃত্য দলের ভ্রমণে নেতৃত্ব দেন।   ২০১৪ সালে ভারত-চীন বন্ধুত্বপূর্ণ বিনিময়ের অংশ হিসাবে ভারত সরকার নির্বাচিত ১০০ জন যুব প্রতিনিধিদের মধ্যে একজন    দূরদর্শনের গ্রেড 'এ' শিল্পী, (সম্প্রচার মিডিয়া) বেঙ্গালুরু    জুনিয়র কুচিপুড়ি নৃত্য পরীক্ষায় প্রথম স্থান, (কর্ণাটক সরকার) কর্তৃক   যুক্তরাজ্যের মিলাপ ইন্টারন্যাশনাল ডান্স সামার স্কুলে সহকারী শিক্ষক হিসাবে কাজ করেছেন    হায়দ্রাবাদের আন্তর্জাতিক কুচিপুড়ি সম্মেলনে অংশ নিয়েছেন   টেলিফিল্ম "হেজে গুরুথুগালু" -তে প্রধান চরিত্র আক্কামহাদেবী চরিত্রে অভিনয় করেছিলেন    উদয় টিভিতে প্রচারিত একটি কন্নড় ধারাবাহিক "কাদম্বরী কানজা" তে মোহিনী চরিত্রে অভিনয় করছেন   কুচিপুড়ি নৃত্যকে ব্যাপকভাবে ছড়িয়ে দেওয়ার লক্ষ্যে "দ্য ম্যাজিক অব কুচিপুড়ি" নামে একটি ডিভিডি প্রকাশ করেছেন।   একটি চলচ্চিত্র "প্রকৃতি"-তে অভিনয় করেছেন যা সেরা অভিযোজিত চিত্রনাট্যের জন্য জাতীয় পুরস্কার পেয়েছে    পুরস্কার ও সম্মাননা  প্রতীক্ষা কাশি সম্প্রতি কেন্দ্রীয় সংগীত নাটক আকাদেমি, নয়াদিল্লি কর্তৃক ওস্তাদ বিসমিল্লাহ খান যুব পুরস্কারের জন্য নির্বাচিত হয়েছিলেন। প্রতীক্ষাকে মহারাষ্ট্র সরকার নাচের ক্ষেত্রে আদিত্য বিক্রম বিড়লা কলাকিরণ পুরস্কার-২০১৪ দিয়ে ভূষিত করেছিল।  কুচিপুড়ি নৃত্যে শ্রেষ্ঠত্বের জন্য তিনি ৩৭তম বার্ষিক আর্যভট্ট আন্তর্জাতিক পুরস্কার-২০১১ পেয়েছিলেন।  তাঁর কাছে প্রখ্যাত নালন্দা নৃত্য গবেষণা কেন্দ্রের প্রতিষ্ঠিত নালন্দা নৃত্য নিপুনার উপাধি রয়েছে, এবং নবীন কলাকারের কৃতিত্বের পুরস্কার 'নৃত্য জ্যোতি' পুরস্কার পেয়েছেন।   উল্লিখিত পুরস্কার ছাড়াও তিনি নিউইয়র্কের পণ্ডিত জসরাজের ফাউন্ডেশন পরিচালিত নৃত্য প্রতিযোগিতার বিজয়ী  এবং সংস্কৃতি মন্ত্রক, ভারত সরকার থেকে সম্মানিত বৃত্তি প্রাপ্ত  ওড়িশার সঞ্জলি স্কুল প্রবাহ ২০১৩-এর অংশ হিসাবে প্রতীক্ষা কাশিকে "ইয়ং ডান্সার'' পুরস্কার প্রদান করে।  "জাঠিস সংগীত ও নৃত্য উৎসব" এর অংশ হিসাবে ২০১৪ সালে, কাশি কলাভারতী জাতীয় যুব প্রতিভা পুরস্কার/কালভারতী যুব নৃত্য প্রতিভা পুরস্কার, নাট্যবেধ পুরস্কার ২০১৪ পেয়েছেন।   তথ্যসূত্র    বহিঃসংযোগ    নৃত্যে ভারতীয় মহিলাদের তালিকা সাক্ষাতকার   সিডনি, অস্ট্রেলিয়ায় ওজ ভারতীয় টিভি শোয়ের সাথে সাক্ষাৎকার   সিডনি, অস্ট্রেলিয়ায় সোয়েনির সাথে সাক্ষাৎকার  বিষয়শ্রেণী:জীবিত ব্যক্তি বিষয়শ্রেণী:কুচিপুড়ি নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:বেঙ্গালুরুর অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কর্ণাটকের নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:বেঙ্গালুরুর শিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:কর্ণাটকের নারী শিল্পী